
PASUL CEL MARE 


Un aer prietenesc in cameră domnește, 
lar ceasul greu de nuc despre-un trecut vorbește. 
Aceleași cărți, pianul, acelaș covor mat. 
Portretul meu de școală. Nimic nu s'a schimbat. 


Doar patul parcă-i trist; nu sar ca altădată 

Să-l strice pân'la scânduri cei doi băieţi şi-o fată. 
In el o față suptă şi-atât de liniștită 

Așteaptă să se stingă. E mama mea iubită. 


—Miăicută, chem incet, mă recunoști? Sunt eu. 
Vrea să ridice mâna, dar văd că-i vine greu. 
Ghicisem. Imi plec capul. Simt calda mângăiere 
Ce, când eram copilă, imi procura plăcere. 


Cu capul aplecat, zăresc fata cu plete, 

Cu o rochiță scurtă, sburdând cu alte fete. 

Şi-o mamă fericită ce-o cheamă cu glas blând: 

— Hai, scumpo, uite : tata! plecăm cât mai curând... 


=) 


—Păpușa-i pentru Nina, copii nu vă certaţi. 
Voi doi aruncaţi mingea. Ea-i mică. Sunteţi frați. 
Mereu cu glasul dulce și vesnic cu răbdare, 

lar noi îi dam in schimb necaz și grijă mare. 


—Măicuţă, ţi-e mai greu? (Cămașa-i se ridică) 
Ori ai temperatură? Aşi vrea să fug. Mi-e frică. 
O apă neagră, rece e"n fața mea. Să sar 

Nu pot, dar trebue și nu știu nici înota măcar. 


-—Dă-mi mâna să fac pasul. O strâng la piept pier- 
[dut 

Căci drumul pân” la apă doar ei i-e cunoscut. 

Ofteaz” adânc. Deodată se'ndreaptă”n așternut, 

Și simt că pasul mare și ultim l-a făcut. 

SALUT DIN ITALIA 


Din țara-aceasta caldă cu portocale'n sân, 
Ce nu-mi cunoaște doina şi dorul de român, 
Primeşte, mamă dragă, tot doru-mi contopit 
Cu lunile acestea de când te-am părăsit, 


Mă poţi ierta măicuţă? Sunt păcătoasă. Tu 
Eşti slabă şi bătrână, azi, mâine .. Nu! Oh, Nu!... 
Există o fecioară cu Fiul Ei in cer, 

I-a fost și El plecat. Mă va *'nţelege... Sper. 


Din țara-aceasta blândă ce poartă'n braţe flori 
Când pe la noi zăpada se deapănă sub nori, 
Primeşte, mamă dragă, tot doru-mi adunat 

În umeda-mi batistă, privind în spre Banat. 


Latina, 31 lan. 1965. 


PRIN GEAMUL DEPĂRTĂRILOR 


Stă sapa'n colțul ei de-o săptămână 

Si farfurii grămadă pe cuptor. 
Şi-atâtea trebi. Şi tu eşti prea bătrână, 
Şi-i casa mare, goală. Şi n'ai un ajutor. 


Cum zaci in pat, invinsă de durere 
Şi boala lungă ce ţi-o ştiu de-atunci, 
N'ai alt leac bun, n'ai altă mângăiere 
Decât scrisori în plicuri albe, lungi. 


Îţi picură speranţe din cuvinte 

In suflet, le zâmbești spre-un singur gând, 
Şi le păstrezi in sfânta rugăminte 

Şi-n ochii cu destinul lăcrămând. 


Nu vezi nici primăvara din mușcată, 
Nu ştii de clopotul Rusaliilor de-acum, 
Departe eşti de viaţa sbuciumată 

Şi'n negre depărtări mă cauţi pe drum. 


8 


Ţi-i sete-amară "ntruna, şi-așa departe-i cana, 
Doar sora ta durere en cameră cu tine. 
N-are cine să-ți panseze nici inima nici rana. 


Te lași pe drum de visuri să fii din nou cu mine. 

POSTUM 


Te-ascult in seara revărsată'n casă 
Când notele tăcerei mă'nfioară, 

Şi-mi leagănă trişteţea de mătasă 
Condusă”n cer prin arcuri de vioară. 


Imi bate luna gândul în năframă 
Şi-mi numără nirebările pe prag. 
Port negură in ochii zilei, mamă, 
Si ceaţă pe obrazul ţie drag. 

ŞI € ț 


O nuntă de furnici azi dimineață 
Mi-a traversat palatul de-amintiri; 
Postum desfermecat lâng?o viață 
Cu roi de ani, in loc de trandafiri. 


Mă leg de clipa cea din urmă, mamă, 
S'alerg la tine peste-al lumii piept, 


Să-mi scuturi ceața zilei din năframă. 
Mă leg de clip'aceia mamă. Şi-o aştept. 


O VĂD PE MAMA 


Când codrul după vânt se'ndoaie 
Ca și-o femeie” doru-i greu, 
Când crengile tremură”n ploaie 
Pe-un cimitir ce nu-i al meu, 


Silabisesc cuvinte fine 

Pe piedestalul de oţel 

Şi-abat în drum un gând spre tine 
Ce n'ar fi trist de-ar fi alfel. 


Te văd sub doru-ţi indoită 
Cu mâinile la sân mereu, 
Unde'n năframa incălzită 
Păstrezi, avar, portretul meu. 


De-acolo-ţi duci mâinele”n poală 
Pe ele cad din ochii-ți buni 
Bobiţe mici ce ard ca'n smoală 
Şi cad așa de-amar de luni. 

MOMENT 


În cameră se'ntrec tăceri 
Ce se'mpletesc din vreme, 
Iar firul gândului de ieri 
Vrea verbul să-mi recheme. 


Cadenţa carele-și trosnesc 
Sub rustica povară, 

Scriind pe-atlasul câmpenesc 
Povestea lor de vară. 


Un drum de-aci oprește drept 

In curtea noastră, mamă, 

Şi'n gând, m'aruncă la'l tău piept 
Ce suspinând mă cheamă. 


Iţi caut privirea'n ochii verzi 

Ce m'au scăldat o viaţă. 

Tu tot mă cauţi prin zări, căci crezi 
Că m'ai format din ceaţă, 


Iar mâinile ce-au invăţat 
Uitarea mângăierii, 

Le muţi pe-altarul inchinat 
Spre cerul revederii. 


Şi plângi fără lacrimi, blestemând 
Cetatea exilării, 

Cu epitaful ei in gând 

Şi zodia chemării. 

DECOR SFÂNT 


Prin spata copilăriei te văd la război, bunică, 
Stăruind in descurearea firului alb de arnică. 
Prin sfârleaza de suveică melodii de dor se'mbină 
In contrast cu ani in urmă când imi promiteau lu- 
[mină. 


Scândura tocită, tare, prietenească?n ingustime, 
Ore'ntregi nu se răceste ; nu-i să vă despartă nime. 
lar marama-ţi eternită prin risipa de destine, 
Poarta tatuată”n colțuri stropi din marea sărei fine. 


Trei fire de busuioc cearc'a'mbrăţişa prea triste 
Zâmbetul și uniforma unei fete normaliste. 
Vântul cel nocturn aruncă fulgi de nea prin zări 
[pustii 
Iar tu din decoru-acesta cauţi un nume să reinvii. 


Prin spata copilăriei te văd, buno, la război. 
Acum stărui in problema ce stă dârză intre noi. 
Capul ţi-e plecat, suveica nu mai scoate melodii. 
Ţi-a rămas un singur cântec: Spune-mi, ai să imi 
[revii? 

BUNICA 


S'apleacă luna scuturând o rază 
Pe ridurile ce-ţi tivesc obrazul ; 

Şi amintirea serie apoteză 

Pe clinul frunţii, sublimând necazul. 


Chicago, iad de sgomot și viteză 
În inimă, iți răvășește satul. 
Trudită, tu te reazimi ca'n proteză 
De clipa?n care ne-a urzit păcatul. 


Şi se preface'n smoală pâinea fină. 
Amestec de coșmar şi timp zgârcit. 
Când rupi lumina veșnic mai puţină 
Să te scobori în vis şi'n asfinţit. 


Opreşte-te'n amurg şi fă o cruce 
Cu mâna care drag m'a legănat. 
Şi'n lacrima ce stă să se usuce 
Așterne-ţi drumul inimii spre sat. 


BILET DE DRUM 


Bunico, 

Ţi-am tatuat conturul suav 

Pe braţul pribegiei ce-mi conduce mersul. 

Il zăresc in orice dimineață brumată cu regrete, 
Prin sgomotul zilei, devenite maşină ascultătoare, 
Sub cortul nopții ce nu mă mai ispiteşte cu tainile ei. 


Îţi număr cutele incrustate 
Pe obrajii ce mi-au petrecut anii, 
Inseninându-se sau tremurând pe cotitura lor. 


Imi proptesc jarul frunţii de umbra mâinilor 

Care au frământat şi schimbat faţa ogorului din vale 
De sașezeci de ori in şase decenii. 

Au legănat urcușul a trei generaţii 

Şi au incercat, prea târziu, 

A indrepta tulpina zodiei unei naive. 


Păcatul privirei mele iși caută liniștea uitării 
In lacul adânc al lacrimilor tale. 

Așa imbrăcată in haina lungă a rugăciunei 

Te simi topindu-ţi inima pe piatra Golgotei mele, 
Cerând covor moale, albastru. 

Peniru toate troenele pribegiei. 


Şi un bilet de drum intors 
Pentru nepoata ta cea mezină. 

TĂTICULUI 


Tăticul meu, e-așa de trist 

Azi in grădina noastră mică. 
Tu ai plecati, mama-i bolnavă, 
S'a'ntunecat şi chiar mi-e frică. 


O'ntreb pe mama și ea-mi spune 

Că vei veni, nu mai uitat. 

Dar eu te-aştept de-un an. Sau poate 
Tu dormi, iar trenul ţi-a plecat. 


Te-aștepi să-mi repari bicicleta 
Căci eu sunt mic, nu ştiu nimica. 
Şi să-ți arăt ce jucării 

Mi-a cumpărat de-atunci mămica. 


Copii la joc ades imi strigă : 

«Nu te primim, tu n'ai tătic.» 
Nu ştiu ce rău le-am făcut lor. 
Sau cui? Eu nu'nțeleg nimic. 

Când mama-mi povesteşte, seara, 
Un basm cu vre-un copil sau fată, 
De-o"ntreb : «Dar ei tot n'au tătic?» 
Ea nu-mi răspunde. Dece tată? 


Ah j Vino! Căci printre copii 
Şi chiar la noi acas”, acum, 
Mă simt ca floarea singurică 
Crescută'n margine de drum, 


JERTFA VÂNTULUI 


Un aspru vânt de lângă tine 
Tăticule, m-a smuls, m-a dus. 
Şi mi-a promis atâta bine. 
Copil cum sunt, el m'a sedus. 


Intr'un oraș vecin cu marea 
M'a coborât. Şi m'am izbit 
De faptul că te-ascunde zarea, 
De feţe ce nu mi-au zâmbit. 


Şi m'a cuprins o teamă, tată, 
Ca şi atunci, în amurgit 
Când mic, am rătăcit odată 
Şi plopi străini m'au ocolit. 


De-atunci te chem tăticul meu 
Prin zori, prin valurile mării, 
Si-mi pare că suspini mereu 
Prin ceața blestemată-a zării. 

PUIUL MAMEI, SOMN UŞOR Hai puiule, dormi cuminte 


Să cereşti, s-ai noroc și minte. 


Ce nu dormi? lar mă priveşti? 
Pleacă-ţi ochii puiul meu. 

Tu vrei să mă păcăleşti... 

Eu cânt, tu zâmbeşti mereu. 


Vis curat şi somn ușor 
Puiul mamei, puişor. 


Puiul mamei, s'a"noptat. 
Vânturi reci la geam ne bat. 
Pe cer stelele de aur 

Sânt ca ochii de balaur. 


Dormi, căci mama-ţi cântă-ncet 
Basm, cu versuri de poet. 


Despre un fecior de'mpărat 
Ce cu zmeii s'a luptat 

Să scape din ghiara lor 

Pe Frumoasa-Zânelor. 


Mama-ţi cântă până când 
Te adoarme, suflet blând. 


Să ai somn plăcut copile, 
Ca mirosul de zambile, 
Ca freamătul frunzelor 
Si aerul munţilor. 

ICOANĂ DE APRIL INCEPUT DE TOAMNĂ 


Un soare râde'n spre April. 
Copilu-mi zace trist, febril. 
Şi'n trupul lui și'n gândul meu 
Se frâng dureri ce gem mereu. 


Început de toamnă cu struguri in palmă. 
Cu foșnet de frunze'n dup'amiaza calmă, 
C'un pumn de tristețe aruncată'n val 
Prin fereastra sură a unui spital. 


Un cântec tremurat, sfios, 

S-a”ntins pe ochiul somnoros. 
E. vocea mea? Tresar nevrând 
Dar mâna mică vrea să-i cânt. 


Inceput de toamnă, adieri și șoapte 

Dinspre plopii falnici ce-şi pierd vârfu'n noapte. 
Ochi de veveriță, mâini de pufuşor 

Ce ating, in treacăt, norii albi in sbor. 


A adormit o zi'n April 

Cu ea și palul meu copil. 

Le-am veghiat somnul, așteptând 
O deșteptare”n ceas mai blând. 


Inceput de toamnă cu dragoste'n palmă. 
Cu raze de visuri intr'o seară calmă. 
C'un pumn de speranţe aruncate”n val 
Pe fereastra largă a unui spital. 


Dar mâna lui s'a contopit 

Pierind cu cântecul vrăjit. 
April buchete și-a desprins 
Şi-n braţe albe l-a cuprins. 

NINGE 


Sbor de sus atâţia fluturi 
Sania cu ei se'nvinge. 

Şi-i salută şi-i intrece. 
Ninge alb şi des mai ninge. 


Scot mănușile”ndrăsneaţă, 
Fac din vata-alb'o minge. 
Şi-o arunc iernii in faţă. 
Ninge des şi alb mai ninge. 


Ameţită, eu și fulgii 
De cadrilul ce-am ales 
Iţi întind zâmbind o mână. 


Ninge alb. Şi tot mai des. 


ŞI NINGE 


Şi ninge-afară, uinge'ntruna. 
Doi copilaşi cu mama lor, 
Se'nirec in sănii legănate 
Pe-un drum ca'm basme lucitor. 


Şi ninge'niruna. Cad steluțe 
Pe mâini inmănuşate cald. 
Din toat'a lor făptură mică 
Se văd doar ochii de smarald. 


Şi ninge și se'mburdă sania 

Şi puişorii cad gramadă. 
Mămica-i scutură şi-i strânge. 
Ei râd și plâng in plină stradă. 


Şi ninge. Săniuţa sboară 
Pe-un drum de stele alb pavat. 
Oprită doar de mâna mamei 
Să strângă șalul deranjat. 

AMĂGIRE 


Un flutur'alb in plină iarnă? 

Il amăgesc şi-l priud din sbor. 
Decemvrie nu-i galant din fire. 
Eşti mic de-a fi aviator. 


— In cameră-i plăcut. Te-asează 
Pe-o perna-așa, să te ncălzești. 
Vezi, eu trăiesc aici stingheră. 
Să nu mai pleci. Ce drag imi eşti! 


lar dacă-ţi pare greu cu mine, 
(Ştii, uneori sunt visătoare) 

Tu spune, iţi deschid eu geamul. 
Dar nu acum. Când râde”n soare. 


La mine poţi sburda cât vrei. 
Am eu și flori, insă pictate. 

Din umbra cărților subțiri 

Poţi să-ţi urzeşti mândre palate. 


M'ai părăsit, fluture drag. 


Cât te-am căutat prin cărți subțiri. . 


Si-am adormit, visând pustiu 
» 4 Pr 007 
Ca'n urma-atâtor amăgiri.... 

VIS DE IARNĂ 


Căpşoare-n sănii de pitici 

Se?ntrec cu clinchete-argintii. 
Plutesc pe-un drum mai alb ca ieri 
Imbujoraţi de bucurii. 


Bătrâni inalți salută”m treacăt 
Convoiul drumului de crin, 
Cu neaua adunată'n plete 
Zâmbesc prezentului senin. 


Şi-alunecă'ndrăzneț convoiul 
Trecând sub arbori de rubin. 
Şi seamănă surâs pe buze. 

Şi fulgii tot de el se ţin. 


Oprite-s clinchetele”n sbor. 
Convoiul s'a oprit, mirat. 
Cel mai micuţ a adormit 
De-un vis de iarnă legănal. 


O IARNĂ'N PLUS 


La geam, in palma mea intinsă, 
Prinsei un fulg ce-a rătăcit. 

Cu el şi-a anunţat sosirea 

O iarnă care mi-a zâmbit. 


L/am strâns in mâna mea călduță, 
L"am sărutat pe aripioară. 

Dar el s'a stins. plângând de dorul 
Frăţinilor ce'n stradă sboară. 
Ştergându-mi mâna” nlăcrimată 
Printr'un regret de fulgi adus, 

În câmpul anilor vieții, 

Am numărat o iarnă” plus. 

ULTIMA IARNĂ 


Pe masa cu medicamente, biscuiţi, fructe şi țigări, 
Zac aruncate”n nepăsare cadouri şi felicitări : 
Bolnavul ridicat în perne cu toat'a lui paliditate 
Fixează?n gol visuri mocnite ce-s tinereței lui furate. 


Deschide-un plic care vibrează in degetele-i lungi 
[şi fine, 

Din el pe-un glas plăcut se'mgână dorinți de Anul 
| Nou ce vine. 

—Ce borangic... alb străluceşte lângă covor? Fir 
[din perdea? 

—Nu, fiul meu, uite-l, s'a stins. A fost un simplu 
[fulg de nea. 


Cu un oftat schiţeaz'un zâmbet şi-aruncă plicul 
[ incolor, 
Dar el nesigur, poticneste, și cade jos, lângă covor. 
Săltând, o raz'abia călduţă citeşte fraze ce se'nving 
Şi pleacă trist, lăsând uitate dorinți ce'n anul vechi 
[se sting. 

A J , e ded : 
—A-şi vrea s'admir strada'n zăpadă, deschide, ma- 


ș i mă, şi-mi ajută. 
—Am numărat o iarnă incă... Indreaptă perna şi-l 


[ sărută. 


Din ochii mari sub fruntea pală, trei boabe mari 


i [vreau să se cearnă. 
C'un gest neobservat le prinde.—Un fulg topit? 
[Ultima iarnă?... 

IN STÂNCI 


A vieţuit odată'm stânci 

Un pustnic, frate cu pustiul. 
Avea amantă-o stea tăcută, 
Iar codrul grav îi era fiul. 


Prin nopţi cu basme și pitici 
Işi admira amania crudă 

Şi'mbrăţisa cu ochii codrul, 
lar șerpii fluierau a ciudă. 


Dar intr-o noapte fără basme 

Când moartea'n stânci s'a strecurat, 
O stea s'a coborât, tăcută, 

Iar codrul lung a suspinat. 


CRINI 


O tânără cu mâini de crin 
S'a stins in miezul tinereței. 
Au așezai-o'ntr'un cavou 
Printre cununile tristeţei. 


Un crin cu faţa de fecioară 
A plâns în floarea dimineţii. 
L-a mângăiat un flutur pal 


Atins şi el de-un strop al vieții. 


BRODEZ IN NOAPTE 


Brodez in noapte 
Şi-mpunsătura mea, 
Se-amestecă cu vântul, 
Un vis imi plimba gândul 
Pe-alei de versuri roze. 
Brodez cireşe coapte. 


Brodez cireşe coapte. 
Pe-alei de versuri roze. 

Un vis imi plimbă gândul, 
Se-amestecă cu vântul 
Şi-mpunsătura mea. 
Brodez in noapte... 


Brodez zambile. 

In fir trecut prin pânză 
Intrezăresc ca'n basme, 
In lanţuri de cadril, 

In zâmbete de-April, 
Fecioare, copile... 


Fecioare, copile... 
In zâmbete de-April, 
In lanţuri de cadril, 


Intrezăresc ca'n basme 


In fir trecut prin pânză. 


Brodez zambile... 

MODEL 


Din vârful plopului brumat 
Ce-a tremurat, 

O frunză-a coborat incet 
Ca un bilet. 


Sub geamul meu mereu deschis 
O văd ca-n vis. 

Din gândul că ar fi nimic 

Eu n'o ridic. 


Dar Vântul, prieten nevăzut, 
Mi-o"'ntinde mut. 

Şi-n palmă'ncet silabisesc 
Tot ce doresc. 


Din vârful plopului brumat 
Când a picat, 
O frunză-a devenit neșters 


Model de vers. 


MAI BUNĂ 


Nu-mi dorese nume scris cu lauri, 
Nici vre-un amor cu ochii-n lună. 
Sunt doar legată de-un vis tainic; 
Să fiu mai bună. Tot mai bună. 


Nu știu măcar cum sun'argintul. 
Podoaba mea-i doar in mărgele. 
Doar faptul de-a ierta fără ură 
E grija gândurilor mele. 


Aşi vrea s'admir lalente, genii, 
Făr'egoism, doar cu plăcere. 

Să seamăn flori-zâmbete calde, 
S-ajut când cred că mi se cere. 


Mă simt legată de-o dorință 
Ce-n inimă prin minte-mi sună. 
Să-i dau o forma pură, caldă: 
Să iert. S'ajut. Să fiu mai bună. 

CE BINE AR FI 


Ce bine-ar fi să fim mereu copii vioi 

Să nu ne acaţe anii cu legi obligatoare. 

Să ne jucăm de-a viaţa sărind peste nevoi 

Şi-n salt să nu'ntâlnim nici pietre-apăsătoare. 


Prin soare să culegem, alături de albine, 
Flori mari, in culori vii, făcând buchete, zeci. 
Pe care să le-aşternem în prima zi ce vine 

Şi nu se mai intoarce in sânul nopții'n veci. 


Iar un bunic șăgălnic, şi el nemuritor, 

Să ne conducă seara prin basme legănate. 
Pe când un vânt amic ne bate'n geam ușor 
Dorindu-ne somn lin și visuri dantelate. 

IN ALBUL NOPŢILOR 


In albul nopţilor târzii 

Când nu mai știu broda nimică 
Când nu mai sper că poţi să vii 
Mă'ncui cu doru'n casa mică. 


Şi-acolo-i spun povești de-amor 
Cu flori de ceară și păcate, 

Ce s'au topit la ziua lor 
Lăsând fum lung pe șapte sate. 


Si stau cu dorul până?n zori 

Cum stam cu tine astă vară, 

La geamul larg, deschis spre flori, 
Sorbind văzduhul, noaptea clară. 


Azi nu mai sper că te gândesti 

Să mă surprinzi șoptind de tine, 

Şi nu mai cred să nimerești 

Un geam deschis spre nopți senine. 

Iar dacă cumva... Mai știu eu. . CARUL AMURGULUI 


Un dor te'ndeamnă spre-a mea poartă, 
Să ştii că-i dorul nost”: al meu. 
Şi crede-i, că-i trimis de soartă. 


Trece-un car cu doi boi albi prin sat 
Şi'n el dorul meu supra'ncăreat. 
Tânguiri de roţi trec in amurg 

Şi prin umbra genelor se scurg. 


Boii poartă-n cerbice-al meu vis 
Desemnat pe-o frunză de cais. 
Iar in jug speranța-mi stă râzând, 
Amăgită de ochiul tău blând. 


Pe obrazu-mi ud e pace-acum, 
Umbra carului s'a dus pe-alt drum. 
Şi-a pierdut tovarul legănat 

In amurgul marginei de sat. 


L-am primit din nou in pragul meu, 
Singurul amic îi sunt doar eu. 

El mă mângăie când plâng incet, 

Eu il port pe aripi de poet. 

PESTE ORAŞ 


Pe-oraşul ud cad fire sirăvezii 

Şi ghem se fac pe negrul trotuar. 

Un fir mai lung se'ncurcă prin alt ghem, 
Apoi se ceartă şi se rupe iar. 


Pe-orașu'n somn cad meteori tăcuţi 
Lăsând'un gol de nimenea simţit. 
Unde-au picat nimic nu s'a ales. 
Orașu'n somn măcar n'a tresărit. 


Pe-oraşul meu, in jurul unui geam 
Azi au sburat speranţe de cristal. 
Dar a venit un vânt pe trotuar 

Şi-a prăpădit comori de ideal. 


ARGINT 


Fugeam nebun prin colbul de argint 

Cu gânduri de argint, can sărbătoare. 
M-a urmărit cu ironie-n glas 

Un râs de-argint fără de formă şi culoare. 


Oglinda, dușmănoasa, mi-a găsit 
Un fir de-argint pe fruntea mea de jar. 
Ca un cuţit de-argint mi-a dat prin ani 


Şi-un cerc de-argint mi-a strâns gândul hoinar. 

ROŞU 


Vezi turla răstignită'n țigle arse 

Cum se prăjeste-n focul rupt din soare. 
Nu speră'ntr'un apus de sânge. Uite-o. 
Zâmbește-unui bujor prins la răcoare. 


Ştii, fata cea cu bluză 'mpurpurată 
In sânul cu cireşe ce mai strânge? 
O dragoste fierbinte. Şi adâncă 
Ca marea roșie stropită'n sânge. 

PAŞII VREMII 


Trandafirii parcului se'ntrec 
In culori cu rochii de femei, 
Cu mirosul florilor de tei 
Ce-şi agaţă soarele'n cercei, 
Şi uimirea ochilor ce trec. 


Plouă soare'n piaţa rău pavată. 
Vântul nu mai râde'n golul ei; 
Bat in vreme, repezi, pașii mei, 
Scriu prin aer, visuri, porumbei, 
Năruind o liniște uitată. 


Cânt și număr sticle colorate. 

Ele se'ncălzesc sub ochii mei. 
Mâinile-mi-se strâng, insângerate, 
Prin rebusul tors de paşii mei... 

— Ceasul bate”n vreme, ca?'n cetate. 

BASM PIERDUT 


Pe țărmul lui mai îmi cioplese 
Neliniști din plicul subţire, 
lar valuri invinse-mi stropesc 
În suflei o umbră de mire. 


Desmierd dinspre mal, legănat, 
Un fir printr-un vânt, și-l ridic. 
Şi-l simt cum adoarme”mpăcat 
In cumpăna plicului mic. 


Se-adună din clipe, se'nchid 

Şi frunze și gânduri amare 

Şi cad in sicriul livid 

Din ţărmul cu coama spre mare. 


Deschid mâna'n vânt, ca un semn 
Şi'nchid un plic șters, in trecut. 
In barca cu suflet de lemn 

Imi plimb seara”n basmul pierdut. 


SUFERINŢĂ 


Suferinţă ! 

Eşti umbra durerii 
Şi fumul despărțirii. 
Amintirea fericirii. 
Eşti nepoata morții 

Şi mormântul iubirii. 


Suferinţă ! 

Stropită cu vin amar 

Şi dorinţi fără ecou 
Din cupa soartei 

Ce ineac'un zâmbet nou. 


Eşti stâlp rămas dintr'o căință 
Suferință!... Suferinţă! .. 

UN TREN 


Un tren se-apropie, fugind, 
Şi creşte tot mai tare. 
Respiră greu, dar e dispus. 
Devine tot mai mare. 


Un tren se duce, salutând, 
Din aripi de destine. 
Respiră greu, devine mic 
Şi crud faţă de mine. 


FRICA DE IARNĂ 


Mă'ndrept spre podul toamnei 
Cu strugurii necopţi în mână. 
Mi-e sete. Apa-i prea adâncă. 
O boabă acrișoară face minuni. 


M'așez pe podul toamnei. 

Surprind o umbră”n tulburul decor. 
Care”ndârjită, cun braţ în mal lovește 
Stropindu-mi faţa cu apă sărată. 


Mă prind de stâlpul toamnei 

Şi sughițând, mă'ntrec a plânge. 

Nu pot înainta, nu vreau nici indărăt. 
E blândă umbra. Şi dulce apa tulbure. 


CULORI 


Valurile se'mbină şi se ceartă 

Florile se-adună și se sărută. 

Tinerii se prind de mână, cântând soarelui, 
Veacului impietrit in albastrul ochilor lor. 


Valurile se'mpacă în noaptea resămnărilor. 
Florile se scutură sub sărutul toamnei. 
Tinerii se desprind din hora optimistă 
Privind curioșii in spre apusul soarelui 
Care, cu ochii tot mai injectaţi, adoarme. 


HOTĂRÂRE'N NOAPTE 
(Glossă) 


M-am hotărât deodat” 
Prin noapie să străbat. 
Să rup un crin plângând. 
Să-i simi pulsul ritmând. 


S-opresc vârteju'n drum. 
Să caut un vis de scrum, 
Pe-o piatră-n cimitir, 

Un nume-al meu să-nșir. 


Un nume-al meu să-nșir 
Pe-o piatră-n cimitir ; 

Să caut un vis de scrum 
S-opresce vârteju'n drum. 


Să-i simt pulsul ritmând, 
Să rup un crin, plângând, 
Prin noapte să străbat 
M-am hotărât deodat”. 

Şi noaptea m-a trădat 
Căci visul i-am furat. 
Cu piatra m-a lovit, 

Cu scrum m-a oblojit. 


Vârteju-n joc sburdat, 
Cu pulsul lui ritmat, 
M-a pus să smulg un crin 
Din ochiul ei senin. 


Din ochiul ei senin 

M-a pus să smulg un crin, 
Cu pulsul lui riumat, 
Vârteju-n joc sburdat. 


Cu serum m-a oblojit, 
Cu piatra m-a lovit, 
Căci visul i-am furat 
Şi noaptea m-a trădat. 


FEREASTRA MEA 


Ca și-o doină tristă ce tremură'n șoapte, 
Fereastra mea scundă stă deschisă'n noapte. 


Impletită'n raze de lună bronzată, 
Fereastra mea calmă de-un vis e legată. 


Mişcată de vântul speranţei din mine, 
Fereastra mea caldă te-așteaptă pe tine. 


Vecină cu crinul ce'n tremur oftează, 
Fereastra mea albă cu mine veghează. 


Când dorul meu tainic ţi-l trimit in sbor, 
Fereastra-mi renaște sub stropii de nor. 


Când toamna-mi surprinde boabe pe obraz, 
Ea-mi mângăie fruntea sculpatată?'n pervaz. 


Ca și doina tristă ce-a murit in vânt, 
Fereastra mea-n noapte s'a'nchis ca'n mormânt. 

ZĂDĂRNICII 


M'am copi intr'un gând, an de an 
Pe drumuri in pagini de vară. 

Un timp mi-a fost frate-un castan 
Discrei, dintr”o ploaie de seară .. 


Cum crește-un surâs lâng-un crin 
Creștea și-al tău nume iu gând, 
Lumini din eternul senin 

Şi basme spre vară urcând. 


Te-am strâns dar căzură ninsori ; 
Ingheţ dintr'o lume străină. 

Fugind, mi-am tăiat drum prin zori 
Şi-un nume lăsat pe-o ruină. 


SEMINŢĂ PE NISIP 


Te caut în umbra ce despică drumul, 
In simbolul lui Marte, nepătruns, 

In tot cuvântul ce-și menţine fumul, 
Şi'n orice mână'ntinsă spre răspuns. 


Surâsul tău, seminţă răsturnată 
Pe dâmbul năzuinţelor dintâi, 
Răsare din nisip străin și ca o fată, 
Iși serie doru?'n cer deschis : rămâi. 


Străbat un univers nedeserifrat de mine, 

Deschid atlase”'nchise brusc de vânt. 

M'apropii de-un nimic. Mă'ndepărtez de tine; 

Mă voi opri... Un ceas stricat de mâna unui sfânt. 

APUS 


Ne-am întâlnit intr'un destin 
Cu un apus de vară. 

De sus ningeau flori din salcâmi 
Şi visuri din ghitară. 


Ne-am sărutat. M'ai inţeles 
Intr'un apus de vânt. 

i-am ingânat un cântec nou; 
M'ai invăţat să-l cânt. 


Ne-am despărțit la răspântii 
C'un răsărit de ceaţă. 

De sus ningeau fulgi albi și moi 
Pe trista dimineață. 


IN SEARA-ACEASTA 


In seara-aceasta ceru-i trist, 
Mai trist ca niciodat” 

Şi parcă-i rupt dintr'un amurg 
Al unui tren plecat. 


În seara-aceasta'am rătăcit 
Pe un peron in fum; 
Recunoscănd un fluierat 
Am așteptat și-acum. 


In seara-aceasta, dintr'un tren 
Ce suspina pierdut, 

Un singur călător ieși 

Şi el necunoscut, 


În astă-sear'am coborât 
Pe drumul meu, in gând. 
Te-am intâlnit ca altădat? 
In trenul nostru blând. 

TE "MPRESOARĂ 


Gândurile mele sunt frunze fragede 
Din arbori scuturaţi de vânt dușman, 
Pe care le calci in drumul tău 

Care nu te mai conduce in spre mine. 


Dragostea mea e aerul de-april 

Ce te'nfioară și te incălzeşte. 

Inchizi ochii tăi negrii, zâmbind de plăcere 

Şi nu te'ntrebi măcar cât e puterea lui de mare. 


Tristeţea mea e noaptea'ntunecoasă 

Ce te'nvelește dormind, visând zăpadă. 

N'ai simţit aseară cum oftează văntul? 

Nu te-ai intrebat când noaptea iși are somnul ei? 


Versurile mele sunt triluri de paseri 
Ce ciripese zilnic sub fereastra ta. 
N'ai socotit vreodată câte diamante 
Din două oceane, mă costă hrana lor?. 

TABLOU 


Iubite, am văzut fereastra 
Deschisă, și-am trecut la tine. 
Văd ceva trist in casa asta. 

Tu zaci. Eşti palid. Nu ţi-e bine? 


Ai scris prea mult ca'ntotdeuna 
Văd coșul plin şi revărsat. 

Cum nu? Ce nu? Munceşti într'una. 
Şi mult prea mult iar ai fumat. 


E fum aici. leşim puţin. 

Să-ţi sboare vântul peste minte. 

Cum vrei! Aşteapta-mă că vin 

Să-ţi fierb un ceai cu rom. Fierbinte. 


Așa. Acuma-mi poți ceti 

Tot ce nu știu de când n'am fost. 
N'ai scris? Ai scris? Nu mă minţi. 
Iar nu-mi dai pace. N'are rost. 

TRIST AMURG 


Trist amurg al nopţii solitar 

Iar răsari sub pasul meu hoinar, 
Iar imi paști regretul conturat 
In perdeaua gândului furat. 


De-ntâlnești in cale-un geam inchis 
De-un poet având fruntea de vis, 
Să ştii că-i iubitul meu stingher 
Adunând tristeţe şi mister. 


C”o tulpină din dorul ce-mi dai, 
Cu aroma nopţilor de mai, 
Mângăie-i obrazu'nlăcrimat 
Şi-i şopteste dece l-am lăsat. 


Te-o ruga să te explici mai clar, 
Te-o"ntreba când m-oi intoarce iar. 
Spune-i că m/'ai lăsat, anonim, 

In străin și rece ţintirim. 


Jură-i că in noapte m'ai inchis 


Să visez de el, cum mi-a fost scris... 


PRIBEGIE 


Nu mai socotesc amurgu'n palmă 
Şi duminicile”n clopot cunoscut, 

Pașii mulțumirii'n strada calmă, 
Şi distanţa dintr'un gând durut. 


Mi-am ales, pe-o linie de-albastru 
Cârduri frânte'n taină, siniliu, 
Anotimp cu haina de sihastru 


Pe-ale cărui pagini scriu. Şi plâng. Şi 


Prin păreţii zărilor mă'mbie 
Câteodată, regăsit, un dor, 

Să m'acăţ de geana vântului ce-adie 
Tocma?n sat acasă să cobor. 


Şi'ntro seară lungă cât e viața 
Să-mi adun povestea, să mi-o strâng 
Pe'ntreg restul anilor din ceața 
Căilor pribege ce mă frâng. 


scriu. 

Şi să simt atunci că saltă'n mine DINTR'UN PUNCT 
Ritmul vechi din hora mea aleasă, 

Ce'n umbra cununilor senine 

Mă ridică'n vers, să-ţi fiu mireasă. 


Mi-am pierdut punctul pe strada 
Orizontului deschis, 

Care taie prin zăpada 

Filei de poem nesecris. 


Am intrat in codru, Ninge. 
Cugetul mi-e alb dar greu. 
Peste glugă-mi se desprinde 
Un amurg ce nu-i al meu. 


Pelerin cu drumu”n spate, 
Caravana m'a mințit. 
Impletind singuratate 
Peste munţi, am obosit. 


Şi mă coc ca'ntr-o baladă 
Din rugină sau blestem? 
Strada mea vrea să te vadă 
Din al ei punct alb, te chem. 

LÂNGĂ TINE 


M'ai cuprins cu braţul, strâns, 
M'ai rugat să nu mai scriu. 
M'ai lăsat la poarta'n ceață 

Şi mi-ai spus că e târziu. 


Am plecat cu ceața'n braţe 
Şi dorinţa să mai scriu. 
Ţi-am simţit strânsoarea incă 
In al nopții crud târziu, 

ROMANŢĂ 


A-şi vrea să-mi port romanța'n noapte 
Pe drumul versului ce-ţi cânt. 

Poema noastră ne'mplinită 

Ce tremură pierduiă?'n vânt. 


A-şi vrea să-ţi cânt in noaptea asta 
Un inceput dinir'un sfârșit, 

Să mă'nţeleagă satul, luna 

Şi tu atât cât m'ai iubit. 

OCHILOR RĂMAŞI ÎN TRECUT 


Te-am desemnat din valul exilării 

Cu remușcarea dulcelui avut, 
Mutându-mi steaua peste-atlasul mării 
Când cerul promitea un inceput. 


Şi din această apă de risipă 

Ce-mi stă de-alungul galbenelor căi, 
Incerc să gust a fagurilor clipă, 

Din tot ce-au spus odată ochii tăi. 


Un sunet din vre- o nota despicată 
Trimis din centrul marelui tumult, 

Imi spulberă o pace adunată 

Intr'un poem ce ți-l'am scris de mult. 


Şi umbra-mi trece?n valuri de extaze 
Muşcând din carnea fructului trecut, 
Iar cuibul zodiei îşi prinde raze 
Din ochii-atlasului ce l-am avut. 


DIN RAZELE FARULUI 


Zările mi-au furat ochii, 
Mâna?'n vânt işi poartă zarul, 
Cumpăna-și salută plopii, 
Anii-mi numără amarul. 


Te cobor, cercând uitarea, 
Te'ntâlnese la vârf de drum. 
Paşi-mi lungi cerşesc iertarea, 
Umbra ta zâmbește-a fum. 


Bat in aer umilințe 

Ca şi stropii'n plină navă. 
Mă nedumiresc dorinţe 
Lângă inima bolnavă. 


Creşti mai mare din morminte 
Unde vreau să-ți ingrop bustul, 
Fierb păcatu-ți in cuvinte 

Şi nu-ţi servesc decât mustul. 

Vreau să-ţi las parte din nume 
Verdelui din autobuze : 
Mă avertizeaz'o lume 


Că-ţi port rostul formii'n buze. 
i! 


Cumpăna-mi salut amarul ; 
Mâna'n vânt iși plimbă mersul, 
Coama serii-mi prinde versul 
Ce mi l-ai trimis cu farul. 


AŞTEPTARE 


E seara târzie. Te-aştept. 

O creangă-mi tot bate”n fereastră, 
Prin ploaia măruntă, albastră, 
Şi-mi strânge tăcerea la piept. 


In noapte mă uit şi te-aștept. 

Mă reazim de-un plop ca de tine. 
Dar frunza-i nu caută'n spre mine. 
Ea tremură”n visul ei drept... 


Tot plouă. Mă strâng lângă plop, 
Dar braţu-i nu știe de mine. 

Plâng şi-aud ca prin vis, cum imi vine 
Un limpede vers dintr'un strop. 

ZIUA TA 


Visul meu ţi-a semănat mii de crizanteme. 
Ele-au crescut drepte, sprijinite de zâmbete, 

Ca'n satul dorului meu. 

Din ele, Septembrie ţi-a impletit cununa fericirii, 
Având panglica nemărginită a dragostei, 

Legată de numele tău, care ştie desmierda. 


In această dimineață decorată, 

Am trimis ingerul idealului 

Să-ţi bată'n geamul dinspre bucurie, 
Insoţit de clopotele cerului 

Ce sună'n catedrala toamnei. 


Dorinţa mea iţi scrie pe pragul acestei sărbători 
Ca orice urmă a pribegiei să dispară, 

Odată cu umbra ultimului cârd de cocori. 

Tar unicile lacrimi să-ți fie bruma norilor 

Pe geamul curat al visului. 


72 


Cu acest dar te voi intâmpina intotdeuna 
Când calendarul amintirii va inflori ZIUA TA... 
lar seara, cu arcușul lui Rilke, pe violina speran- 


[ţelor, 


Voi incerca din nou o răsplată a zădărniciilor 


[ noastre, 
Din marele semn al intrebărilor 

LA ZIUA MEA 


In dimineaţa-aceasta cu vers de sărbătoare 
In geam mi-a bătut Vântul, cu degetu-i uscat. 
Am scos mirată capul și suflul lui șăgalnic 
Mi-a sărutat obrazul şi m'a felicitat. 


Iar Toamna mi-a'mpletit un șal de borangic 
Impodobit cu frunze din codru-i de aramă. 
Dorindu-mi să-l port seara prin templele ei reci, 
Când  clopotu-amintirii spre locuri dragi mă 
cheamă. 


lar proprii mei ochi mi-au dăruit, vărsând, 
Un șir alb de mărgele rotunde, străvezii. 
Bomboane, şocolată, umplute cu speranțe 
S'au revărsat pe masă din sute de cutii. 


Prin cablul roz de visuri sosit-au telegrame 
Ce mi-le-au descifrat trei ciocârlii. surori, 
Iar roiul de albine mi-a inundat grădina 
Privindu-mi, curioase, buchetele de flori. 

Spre seară, ameţită, de-atâtea dulci surprize 
Simţii cum capul greu pe coate mi se lasă. 
Prin vis mai auzii cum Vântul din vioară 

Imi cânt'o serenadă in drumul lui spre casă. 

DOR DE COLŢUL MEU 


Un dor mă prinde, câteodată, 
De piatra colțului pustiu, 
Ce”n urma vremii ce va trece 
Nu voi putea să-i mai reviu. 


Un dor așa când mă cuprinde 
Mă simt ca omul păcătos 
Ce-și caută o scăpare?n sine 
Fiindu-i totul de prisos. 


Când vine uneori din umbră 
Un freamăt ce mi-e cunoscut, 
Tresar ca deținutul sumbru 
La gest de temnicer tăcut. 


Un dor mă cheamă, câteodată, 


Din anii mei pierduţi in van, 


Prin jocuri desemnate?n piatra 


Copilăriei, an cu an. 


PRIN RITMUL STROPILOR 


La geam străin, cu pervaz greu, 
Imi tore un fir de gând udat, 
S'ajungă până'n satul meu 

Prin ritmul stropilor când bat. 


Cu ochi străini un zid privesc. 
Pe faţa-i albă de nătâng 

Doar dinţii sparţi şi suri rânjesc 
Prin ritmul stropilor când plâng. 


C'un dor ce nu-i străin mă'ntrec, 
Şi-l las s-alunece ușor 

Spre fiinţa ce n'a vrut să plec, 
Pe când doi stropi pe faţă-mi mor. 

CHICAGO 


De”ntârzii un minut, 

Blestem poteca ce-mi îvalță spini sub gene. 
Visez un ceas în noaptea mea de Sânziene, 
Şi, din acest mormânt, un inceput. 


In nerăbdarea-mi tristă şi uitată, 
Te'nchipui nou, din ceţi, din amășiri. 
'Topesc in mine depărtarea toată, 

Să nu mai știu de locuri, de-amintiri, 


Iar când apari în seara așteptării, 

Imi scutur scrumul clipelor pe geam, 
Rupând, din gânduri, visul, ca pe-un ram, 
Şi aruncându-l în adâncul mării. .. 


Imi sting lumina ca s'aprind o alta, 
Mai dincolo de târguri şi de gând, 

Şi-s numai trudă. Mânuiesc unealta 
Ca să-mi cioplesc o piatră de mormânt. 


Aceasta-i LUMEA NOUĂ. M'adâncesc in mine 


Şi viața-mi pare depărtat tumult. 
Străinului cu drumu-i șade bine. 
Ascult. M'ascult... 

RĂVAŞ SPRE ÎMPĂRĂŢIE Aştept răspuns, Doamne, 
Prin pajii Bunătăţei Tale 
Şi linia Dreptăţii. 
AMIN. 


Fac punte, Doamne, 

Dela gura mea arsă, până la Impărăția Ta, 
Rugându-ţi Indurarea, 

Când ochii-Ţi dimineaţa 

In mări Iși spală Bunătatea, 

Să m'aduni și pe mine 

De prin stropii tristeţei 

Şi nopţile răsturnate 

Pe răsuflarea intâmplărilor. 


In cuibul Smereniei ascund Cartea Ta Sfântă 
Şi-mi gust pe Ea speranțele 
Alese pentru "Ţara mea bolnavă. 


Din rama somnului meu frânt 

Îţi cer să'nveţi pe mama 

Să mă renască din amăgiri. 

Iar satului meu lipsit de Garda Nădejdei 
Trimite-i inger protector, cu numele Luceafăr. 

Toate mulțumirile mele intelectualilor 


Români- Americani cari mi-au ajutat a-mi exprima 


dorul, prin poezie, în exil. 


Preţul: trei dolari. 


A se trimite banii pe adresa autoarei: 
2615 N, Bosworth, CHICAGO/IIli., 60614-USA- 


preerie a 
atelierele <Artes icas Ben- 


zal, 7, Madrid. 
Sau tipărit 400 exemplares. 


Grâfi 


— 


i j 


CORRECIION: 
Iubite cititor, 


Sper ca nu an gresit trimitand 
acest volum la adresa D-tale. Versuri 
scrise cu gandul la vrista noastra 
dara,la campiile inflorite ale sate- 
lor noastre. 

Pretul cartii este Lixat 
pe ultima pagina. Asi [i trinis-0 bu- 
curos gratis, tuturor acelora setosi 
ăde cultura romaneasca, însa situatia 
materiala nu-mi permite;lucrez singu- 
ra, intretinand pe bunica mea,de 17 ani, 
gi fiul meu de 9. 
Dacanu Va convine,Va 
og sa-mi trimite-ti cartea inapoi. 


Autoarea, 


